TECHNINĖ SPECIFIKACIJA
KARBAMIDO TIRPALUI (ADBLUE) ĮSIGYTI

1. Pirkimo objektas – Karbamido tirpalas (toliau – AdBlue skystis, Prekė).
2. Perkantysis subjektas UAB „Kauno Autobusai“ (toliau – Perkantysis subjektas), Raudondvario pl. 105, LT-47185 Kaunas, numato įsigyti AdBlue skystį – apie 100 000 litrų, kuris yra maksimalus Prekių užsakymo laikotarpiu. Perkantysis subjektas pirkimo sutarties galiojimo laikotarpiu neįsipareigoja nupirkti visą nurodytą  AdBlue skysčio kiekį. 
3. Perkamas AdBlue skystis turi atitikti šiuos reikalavimus:
	Rodiklio pavadinimas
	Norma

	1. Karbamido masės dalis, %
	31, 8 – 33,2

	2. Tankis prie 20 ºC, kg/m3
	1087,0 – 1093,0

	3. Lūžio rodiklis prie 20°C
	1,3814 – 1,3843

	4. Šarmingumas kaip NH3 masės dalis, %, ne didesnė kaip
	0,2

	5. Biureto masės dalis, %, ne didesnė kaip
	0,3

	6. Aldehidų masės koncentracija, mg/kg, ne didesnė kaip
	5

	7. Netirpmenys, mg/kg, ne didesni kaip
	20

	8. Fosfatų masės koncentracija, mg/kg, ne didesnė kaip
	0,5

	9. Aliuminio masės koncentracija, mg/kg, ne didesnė kaip
	0,5

	10. Kalcio masės koncentracija, mg/kg, ne didesnė kaip
	0,5

	11. Geležies masės koncentracija, mg/kg, ne didesnė kaip
	0,5

	12. Vario masės koncentracija, mg/kg, ne didesnė kaip
	0,2

	13. Cinko masės koncentracija, mg/kg, ne didesnė kaip
	0,2

	14. Chromo masės koncentracija, mg/kg, ne didesnė kaip
	0,2

	15. Nikelio masės koncentracija, mg/kg, ne didesnė kaip
	0,2

	16. Magnio masės koncentracija, mg/kg, ne didesnė kaip
	0,5

	17. Natrio masės koncentracija, mg/kg, ne didesnė kaip
	0,5

	18. Kalio masės koncentracija, mg/kg, ne didesnė kaip
	0,5

	19. Identiškumas, TAIP/NE
	TAIP


           
4. Numatomas Prekių užsakymo laikotarpis – 5 (penki) mėnesiai nuo pirkimo sutarties įsigaliojmo dienos.
5. Perkamas AdBlue skystis turi atitikti ISO 22241-1 kokybės standarto (arba lygiaverčio dokumento) reikalavimus (dokumentus pateikti kartu su pristatomomis prekėmis (pirmą kartą).
6. AdBlue skystis turės būti pristatomas autocisternomis arba 1000 L keičiamomis talpomis adresu – Raudondvario pl. 105, LT-47185 Kaunas. Minimalus dienos suvartojimas litrais – 600.
7. AdBlue skystis bus perkamas pagal atskirus Perkančiojo subjekto užsakymus, teikiamas raštu arba žodžiu. Užsakytas AdBlue skystis turi būti pristatytas ne vėliau kaip per 24 val. nuo Perkančiojo subjekto tiekėjui pateikto užsakymo momento. AdBlue skystis gali būti pristatomas ir pagal pirkimo šalių iš anksto suderintus pristatymo grafikus. AdBlue skysčio pristatymas vyksta pirmadieniais – ketvirtadieniais nuo 09.00 iki 15.00 valandos, penktadieniais nuo 09.00 iki 14.00 val.
     8. Pirkimas laikomas žaliuoju pirkimu, nes:
               Pirkimas vykdomas, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 4.4.4.1 papunkčiu.
8.1. Vykdant Sutartį, Pardavėjo rengiama ir Pirkėjui teikiama su Sutarties vykdymu susijusi dokumentacija, turi būti teikiama elektroniniu formatu, išskyrus dokumentus, kurių pateikimo būdas nustatytas kitose Sutarties nuostatose, taip pat atvejus, kai teisės aktai arba Sutarties vykdymo aplinkybės objektyviai reikalauja dokumentą pateikti popierine forma.
8.1.1. Dokumentai, kuriems būtinas parašas, turi būti pasirašomi elektroniniu parašu, kai toks pasirašymo būdas pagal dokumento pobūdį ir taikomus teisės aktus yra galimas.
8.1.2. Kai su Sutarties vykdymu susijusius dokumentus būtina pateikti popierine forma, turi būti naudojamas popierius, atitinkantis Tvarkos aprašo 2 priedo I skyriuje „Popierius ir jo gaminiai“ nustatytus minimalius aplinkos apsaugos kriterijus.
8.1.3. Šių pirkimo sąlygų 8.1, punkto 8.1.1. ir 8.1.2. papunkčiuose ir sutarties projekte nustatytų aplinkos apsaugos reikalavimų laikymąsi sutarties vykdymo metu, tikrina už sutarties vykdymą paskirtas Perkančiojo subjekto asmuo.
8.2. 	Tiekėjas turi užtikrinti, kad tiekiant Prekes būtų sunaudojama mažiau gamtos išteklių, t. y. siekti, kad Tiekėjo darbuotojai, tiekiantys Prekes, atvykimui į Prekių tiekimo vietą, pasirinktų optimalų maršrutą ir rinktųsi netaršias transporto priemones, kad Prekių tiekimo metu nebūtų teršiama aplinka ir keliamas pavojus žmonių sveikatai.
8.2.1. Šio reikalavimo laikymąsi stebi ir kontroliuoja Perkančiojo subjekto paskirtas darbuotojas, atsakingas už Sutarties vykdymą. Perkančiojo subjekto rašytiniu prašymu, Tiekėjas per 5 (penkias) darbo dienas pateikia informaciją apie Prekių pristatymui naudojamas transporto priemones, jų taršos charakteristikas ir priemones, taikomas pristatymo maršrutams optimizuoti bei gamtos išteklių sunaudojimui mažinti. Prekių pristatymo metu, Perkančiojo subjekto atsakingas darbuotojas vizualiai tikrina, ar nėra degalų, alyvos ar kitų medžiagų nuotėkio arba išsiliejimo į aplinką. Nustatyti pažeidimai fiksuojami raštu ir, kai įmanoma, nuotraukomis. Tiekėjas privalo nedelsdamas sustabdyti taršą ir savo lėšomis pašalinti jos padarinius.
8.2.2. Tiekėjui per nustatytą 5 (penkių) darbo dienų terminą nepateikus 8.2.1. papunktyje prašomos informacijos, taikoma 50 (penkiasdešimties) Eur bauda už kiekvieną neįvykdytą rašytinį prašymą, o už kiekvieną raštu užfiksuotą dėl Tiekėjo veiksmų ar neveikimo Prekių pristatymo metu įvykusį degalų, alyvos ar kitų medžiagų nuotėkio arba išsiliejimo į aplinką atvejį – 100 (vieno šimto) Eur bauda.
8.2.3. Baudos sumokėjimas neatleidžia Pardavėjo nuo pareigos pašalinti pažeidimą, kai jį pašalinti yra įmanoma, ir toliau tinkamai vykdyti Sutartyje nustatytus aplinkos apsaugos reikalavimus.
9. Tiekėjas pateikdamas pasiūlymą įsipareigoja laikytis visų specifikacijos 8 punkte nurodytų aplinkosauginių reikalavimų
